aldar vad va va
Cond zij allen lieden dat jan vander beke molde soen willems vander beke gehete slachmole
slachmode in pncia heeft genomen en bekend dat hij genomen heeft van loenise van
udekem de coren moelen desselfs loenijs tot cortbeke overloe met eenen beemde
gelegen aldair beneden den grooten wouwe Te houden en te hebben van s jans
misse lestleden eenen tmijn van vi jaren langk deen na dander sonder middel
volgende Elcx jaers daenbynnen voer en om vietwintich mudde rogs ende een
corens
moelevat tarwen beide goets en payabels met wanne en veden wel bereidt
der maten van loeven te betalen alle saterdage een half mudde rogs daeraf tot
dat de voirs some geheelic betaelt sal wesen ende tvoirs molevat tarwen
jairlicx te kersmesse en al te loeven te leven alle jare den voirs tmijn dueren
ende telken tmine alse vervolghde schout met vorwden waert dat de
molde de moelesteene mesmoele dat hij dat den voirs loenijse optichten sal
en de moelen houden van camen ende spillen Item waert dat loenijs aen de
moelen dede wercken dair by de moelen meer dan drie dage stille staen
moeste bynnen eenre weken dat soude loenijs den molde afslaen aenden voirs
ret scot est
pacht Item en sal de voirs molde uuten molster rogge daer loenijs zinen
pacht af hebben sal den lieden gheen coren moegen wisselen maer hij
mach wel cleer tarwe uutscheiden die de liede alleen doen malen It sal
de molde jairlicx hienbynnen twee dage doen graven ende veghen inde
ryoelen vanden voirs beemde en hij sal den selven beemd bevreden ende
dair toe honsen den lueck daer op staende ten behoirliken tide en ten
lesten jare vanden voirs tmijne en sal de molde dien beemd maer half
hebben Item selen de voirs loenijs ende de molde jairlicx eens de beke ald
doen begen op hoer beider cost ende of den molde die geliefde meer
te vagen dat moeste hij doen op sijns coste en de molde sal loenijse
den voirs tijt duerende houden eenen jachhout ende daer voe sal loenijs
hem geven te twee jaren vier elken lakens teenen tabbarde Item es vorwde
dat de molde de moelen huise ende ande houden sal vander underster rikelen
nedwart op zinen last wel en loflic en oic dat hij jaerlicx huenbynnen
zijn perde leenen sal den voirs loenijse inde kersdage om zijn evene en
capuyne mede te halene en zo wanneer als loenijs zijn wuwers ald doet
vesschen of vagen zo sal den eenen wuwe moeghen ledich liggen acht of
thien dage It want de voirs molde inde moelen vynd de have hier nae
volgen te weten een stermsel eenen hael viii beelen wegende te gaeder
xvi pont een molevat een pynsoel een wage eenen ysen hamier een ledich
moelen gestel een molstscrijne een tone en een cropis So heeft de voirs
molne geloeft dat hij de voirs have ten ynde vanden voirs tmijne alsoe
dair laten sal opp abs opp sept xii
It dcus colonis recog se debe dicto leeno de udekem cruquaginta rijds ad eius
moncione psol tam ass eisd
tum dicione dat hij hier mede niet wercken en sal dan om de voirs
pechtinge voldaen te hebben maer saelt moegen doen beleiden als hij wilt eisd